Rikunarita-ORG/Wikinium huggingface dataset:
# International Shooting Sport Federation

Logo an ISSF.
An **International Shooting Sport Federation** (**ISSF**, *Kevread etrebroadel ar sportoù tennañ*) a ren er bed war ar sportoù tennañ olimpek, ha war un nebeud sportoù tennañ nann-olimpek. Savet e oa bet e 1907 dindan an anv *Union Internationale de Tir* (UIT). E München (Alamagn) emañ sez an ISSF.

Kevredadoù sportoù tennañ Breizh zo izili an ISSF dre hanterouriezh kevredad gall ar sportoù tennañ (*Fédération Française de Tir).*

## Liammoù diavaez

* (fr) Lec'hienn an ISSF
* (fr) Kevredad Sportoù Tennañ rannvro Breizh
* (fr) Kevredad Sportoù Tennañ Liger-Atlantel

  **Stag eo ar bajenn-mañ ouzh Porched an Armoù-tan**
# Kreizamerika

- ██ Kreizamerika

**Kreizamerika** (spagnoleg : *América Central* ha *Centroamérica*) zo ul lodenn eus ar c'hevandir amerikan etre harzoù su Mec'hiko e Norzhamerika ha harzoù gwalarn Kolombia e Suamerika, da lavaret ar strizh-douar a zo etre div rann vras ar c'hevandir. A-wechoù e vez lakaet an Antilhez e-barzh.

En tu-hont d'ar yezhoù amerindianek orin eo spagnolek an holl Stadoù kreizmerikan war-bouez Belize, ma'z eo ar saozneg ar yezh ofisiel.

|  |
| --- |
|  Belize •  Costa Rica •  El Salvador •  Guatemala •  Honduras •  Nicaragua •  Panamá |
|  |
# Rawalpindi

Jamia Masjid Road, e Rawalpindi
**Rawalpindi** (en ourdoueg: راولپنڈی *Rāwalpindī*) zo ur gêr e Pakistan, e Panjab dres. Kêr-benn ar vro e oa bet etre 1959 ha 1967, da c'hortoz ma vije savet Islamabad, a zo nepell, en norzh da Rawalpindi.

Un 2,3 milion a dud a zo o chom eno (niveradeg 1998) pe un 3 milion bennak a dud (istimadenn 2006).

D'ar 27 Kerzu 2007 e voe drouklazhet Benazir Bhutto eno.
# Banniel Armenia

**Banniel Armenia**
|

|  |
| --- |
|  |

 |
| **Kenfeurioù** | 1:2 |
| **Kod bannielouriezh** |
Banniel evit pep degouezh |
| Anv (pe lesanv) | Եռագույն (Yeřaguyn) (“Triliv”) |
| Degemeret | e 1918; d'ar 24 a viz Eost 1990 |
| Treser | Stepan Malkhasyants |
| Livioù | - ██ ruz P485C
- ██ glas P286C
- ██ orañjez P1235C
 |

**Banniel Armenia** zo ur banniel triliv gant teir bandenn a-led: ruz, glas hag orañjez (“abrikez” a vez lavaret alies gant an Armenianed). Anvet eo an “Triliv Armenian” (Եռագույն, *Yeřaguyn*). Degemeret e oa bet da vanniel ofisiel e 1990 ha termenet gant al lezenn e 2006. Krouet e oa bet ar banniel e 1918 avat ha banniel ofisiel Republik Demokratel Armenia e oa bet e-pad daou vloavezh pa oa deuet ar vro da vezañ dizalc'h. E 1920 e voe staliet RSS Armenia gant ar Volcheviked ha berzet ar banniel. Adsavet e oa bet e 1990 ha degemeret gant ar Republik nevez-dizalc'h.

## Arouezelezh

Hervez testenn bonreizh Armenia (mellad 2), sed amañ ster ar banniel:

* ar ruz a arouez uhelgompezenn Armenia, stourm dizehan an Armenianed evit ar vuhez, dalc'h ar feiz kristen, an dizalc'hiezh hag ar frankiz;
* ar glaz a arouez youl an Armenianed da vevañ dindan bolz un oabl sioul ha hinon;
* an orañjez a arouez ijin sevel ha nerzh labourat an Armenianed.

Talvoudegezhioù simploc'h a zo anavezetoc'h. Ar ruz eo ar gwad skuilhet evit difenn ar vro; ar glaz eo an oabl; an orañjez, pinvidigezh douar ar vro. Lavaret e vez ivez eo ar banniel arouez ar wareg-ar-glav gwelet gant Noe pa daolas troad war Menez-Ararat.

## Bannieloù all

* Banniel RSS Armenia (1952-1990)
* Banniel Nagorno-Karabac'h
# Prizren

Prizren
**Prizren** (*Prizren* pe *Prizreni* en albaneg ; Призрен, *Prizren* e serbeg) zo ur gêr gozh eus Kosovo. Pennlec'h distrig Prizren eo. An eil kêr vrasañ eo er vro, gant war-dro 178 000 a annezidi e 2011. Albanegerien eo ar braz eus an dud (78% e 2011).

Emañ Prizren ouzh tor ar Menezioù Šar, e mervent ar vro, tost d'an harzoù gant Albania ha Makedonia.

Ur gêr gozh eo. En amzer ar Romaned, en Eil kantved kent JK e oa eno ur gêr anvet *Theranda*. Er Vvet kantved e voe graet meneg anezhi, evel *Petrizên*, gant Prokopios Caesarea. Adalek 830 e oa en Impalaeriezh ar Vulgared, ha goude-se en Impalaeriezh Bizantion. E 1018 e teuas da vezañ sez un eskopti. En XIvet ha XIIvet kantved e voe aloubet meur a wech : gant Serbed ha Bulgared a-bep-eil. Ur greizenn a bouez e teuas da vezañ evit ar c'henwerzh. Adalek 1545 e oa en Impalaeriezh Otoman, ha chom a reas enni e-pad meur a gantved, met kreizenn sevenadurel Albaniz e oa. E 1878 e voe savet eno Kevre Prizren, ul luskad a venne dieubiñ Albaniz diouzh yev an Durked. Gant Kevre Prizren e voe embannet dizalc'hidigezh Albania d'ar 15 a viz Eost 1880. E-pad Brezel ar Balkanioù e voe aloubet gant ar Serbed. Goude ar Brezel-bed Kentañ e voe staget ar c'horn-bro ouzh stad nevez Yougoslavia. E-pad an Eil Brezel-bed e voe staget ouzh Albania aloubet gant an Italianed. Abaoe diskar Yougoslavia ha Brezel Kosovo emañ Prizren e republik Kosovo.

## Notennoù
# Zagreb

Kreiz kêr Zagreb
**Zagreb** (distaget [ˈzaːgrɛb] e kroateg), *Agram* en alamaneg, *Zágráb* en hungareg) eo kêr-benn ha kêr vrasañ Kroatia. E 2008 e oa annezet gant 786 200 a dud (war-dro 1,2 milion en tolpad-kêrioù). Emañ war ribl ar stêr Sava, 122 m a-us live ar mor.

Emañ Zagreb e mervent plaenenn Pannonia hag e kroashent an hentoù etre Kreiz Europa ha Mor Adria. Ar gêr vrasañ eo e Kroatia hag ur greizenn armerzhel ha sevenadurel a bouez eo evit ar vro.

### Distrigoù

17 distrig (kroateg : gradska) a zo e Zagreb:

| Niv. | Distrig | Gorread (km²) | Poblañs (2011) | Poblañs (2001) | Stankter(2001) |
| --- | --- | --- | --- | --- | --- |
| 1. | Donji Grad | 3,01 | 37 123 | 45 108 | 14 956,2 |
| 2. | Gornji Grad - Medveščak | 10,12 | 31 279 | 36 384 | 3 593,5 |
| 3. | Trnje | 7,37 | 42 126 | 45 267 | 6 146,2 |
| 4. | Maksimir | 14,35 | 49 448 | 49 750 | 3 467,1 |
| 5. | Peščenica - Žitnjak | 35,30 | 56 446 | 58 283 | 1 651,3 |
| 6. | Novi Zagreb - istok | 16,54 | 59 227 | 65 301 | 3 947,1 |
| 7. | Novi Zagreb - zapad | 62,59 | 58 025 | 48 981 | 782,5 |
| 8. | Trešnjevka - sjever | 5,83 | 55 342 | 55 358 | 9 498,6 |
| 9. | Trešnjevka - jug | 9,84 | 66 595 | 67 162 | 6 828,1 |
| 10. | Črnomerec | 24,33 | 39 040 | 38 762 | 1 593,4 |
| 11. | Gornja Dubrava | 40,28 | 62 221 | 61 388 | 1 524,1 |
| 12. | Donja Dubrava | 10,82 | 36 461 | 35 944 | 3 321,1 |
| 13. | Stenjevec | 12,18 | 51 849 | 41 257 | 3 387,3 |
| 14. | Podsused - Vrapče | 36,05 | 45 771 | 42 360 | 1 175, 1 |
| 15. | Podsljeme | 60,11 | 19 249 | 17 744 | 295,2 |
| 16. | Sesvete | 165,26 | 70 633 | 59 212 | 358,3 |
| 17. | Brezovica | 127,45 | 12 040 | 10 884 | 85,4 |
|  | Hollad | 641,43 | 792 875 | 779 145 | 1 214,9 |

### Gevelliñ

Roll ar c'hêrioù gevellet gant Zagreb

|  |  |  |
| --- | --- | --- |
| * Bologna  Italia*(1963)*
* Budapest  Hungaria*(1994)*
* Buenos Aires  Arc'hantina*(1972)*
* Kyoto  Japan*(1972)*
* La Paz  Bolivia Bolivia *(2000)*
 | * Lisbon  Portugal *(1977)*
* Ljubljana  Slovenia *(2001)*
* Londrez  Rouantelezh-Unanet *(2009)*
* Mainz  Alamagn *(abaoe 1967)*
* Pittsburgh  Stadoù-Unanet *(1980)*
 | * Sant Petersbourg  Rusia *(1968)*
* Sarajevo  Bosnia-ha-Herzegovina*(2001)*
* Shanghai  Sina*(1980)*
* Tromsø  Norvegia *(1971)*
* Vienna  Aostria*(1994)*
 |

### Kevelerezh

|  |
| --- |
| * Polonia : Kraków *(1975)*
* Albania : Tirana.
 |

## Notennoù

## Liammoù diavaez

* Kuzul-kêr Zagreb, e kroateg hag e saozneg